Sandsopp

Sandsopp (Suillus variegatus) er en spiselig rørsopp i slekten kusopper (Suillus), der smørsopp også er klassifisert.

Hatten er sandfarget, eller brungul. Artsepitetet Variegatus inneholder det latinske ordet varius som betyr flekket, noe som har sammenheng med flekkene som dekker soppen. Hatten er tørr, men blir klissete i vått vær. Den vokser i barskog på sand og berg. Den ligner slektningen Seig kusopp (Suillus bovinus) som vokser på lignende plasser, men den seige kusopp har større rør og kan bøyes uten å brekke.

Smaken er syrlig. Den kan blåne når den brekker, uten at det forringer matkvaliteten. Det er vanlig å tørke den.

Den kan brukes til farging, for eksempel for å farge strikkegarn. Det gir en gul farge.

Galleri

Referanser

Eksterne lenker 
 
 

Kusopper
Matsopp
Arter formelt beskrevet i 1945
Normlisten for soppkontrollører